הוועדה לענייני ביקורת המדינה, כנסת 20, פרוטוקול מספר 72, 2016-01-06 09:13

קארין אלהרר: בוקר טוב.

קארין אלהרר: היום 6 בינואר 2016, כ"ב בטבת התשע"ו.

קארין אלהרר: אני פותחת את הדיון של הוועדה לענייני ביקורת המדינה.

קארין אלהרר: נושא הדיון הוא בקשה לחוות דעת מבקר המדינה על פי סעיף 21 לחוק מבקר המדינה בנושא פיטורי עובדים וקיצוץ תקציב מוסדות חינוך בעיריית ירושלים.

קארין אלהרר: הנושא של הדיון הוא ההתנהלות שהיא בעיניי התנהלות לא סבירה, היא גובלת בשערורייה, של עיריית ירושלים.

קארין אלהרר: בכל פעם שיש לה מחלוקת עם משרד האוצר היא משביתה, מוציאה משאיות זבל, מנהלת קמפיינים, ובסוף מי שנמצא בתווך זה האזרחים והתושבים שעיריית ירושלים אמורה לדאוג להם לפני כל דבר אחר.

קארין אלהרר: אני ביקשתי לברר את הנושא הזה.

קארין אלהרר: צד נדרש לדיון הוא משרד האוצר, אני רואה זאת בחומרה רבה שמשרד האוצר החליט לעשות לעצמו דין, לא להגיע לדיון של ועדה.

קארין אלהרר: עם כל הכבוד להם, זה לא לשיקול דעתם אם להגיע לדיון או לא להגיע לדיון.

קארין אלהרר: מדובר פה בחוסר אחריות.

קארין אלהרר: משרד האוצר הוא אחראי על הקופה הציבורית ואני ממש מצרה על כך ומתרעמת על כך שהם לא הגיעו לדיון.

קארין אלהרר: אני רואה בזה לא פחות שערורייה מעצם העובדה שרציתי לקיים את הדיון הזה שהוא דיון חשוב.

קארין אלהרר: בסוף מי שאמור לעמוד לנגד עיני העירייה ומשרד האוצר וכל גורם שלטוני אחר הוא האזרח.

קארין אלהרר: אני רואה זאת בחומרה רבה מאוד.

קארין אלהרר: אני סוגרת את הישיבה ואני אקיים ישיבה בהקדם האפשרי.

קארין אלהרר: אני מאוד מקווה שאני לא איאלץ לנקוט בצעדים חריגים שנתונים לי לסמכותי בוועדה על מנת לברר את הסוגיה הזאת.

קארין אלהרר: אני מודה לכולם ואני מתנצלת בשם משרד האוצר.

קארין אלהרר: הישיבה נעולה.